EkBass/fiwiki-20250220-pages-articles huggingface dataset:
Mikołaj Marczyk

Mikołaj "Miko" Marczyk (s. 24. lokakuuta 1995) on puolalainen ralliautoilija. Hän ajaa WRC2-sarjassa ja rallin EM-sarjassa. Hänen kartanlukijansa on Szymon Gospodarczyk. Hän on voittanut Puolan sarjan mestaruuden vuosina 2019 ja 2021. Marczyk voitti Puolan sisäkartingin mestaruuden kolmesti peräkkäin. Hän aloitti rallissa vuonna 2017. == Lähteet == Luokka:Puolalaiset ralliautoilijat Luokka:Vuonna 1995 syntyneet Luokka:Elävät henkilöt
Jan Solans

Jan Solans (s. 25. joulukuuta 1997) on espanjalainen ralliautoilija. Hän ajaa WRC2-sarjassa. Hänen kartanlukijansa on Rodrigo Sanjuan. Solans on vuoden 2019 JWRC-sarjan mestari. Myös hänen veljensä Nil Solans on ralliautoilija. Solans ajoi Espanjan rallisarjassa toiseksi kaudella 2023. Kaudella 2024 hän ajoi Toyota GR Yaris Rally2 -auton ensimmäisen MM-tason voiton Portugalin rallissa. Kaudella 2025 Solans ajaa WRC2-sarjassa täyden kauden. == Lähteet == Luokka:Espanjalaiset ralliautoilijat Luokka:Rallin nuorten maailmanmestarit Luokka:Vuonna 1997 syntyneet Luokka:Elävät henkilöt
Olli Pulkkanen

Olli Tapani Pulkkanen (26. joulukuuta 1932 Juva – 1. marraskuuta 2009) oli suomalainen jääkiekkoilija, erotuomari ja johtaja. Pulkkanen edusti Karhu- Kissoja aikana 1950–1957 ja voitti SM-hopeaa vuonna 1954. Hän toimi Karhu- Kissojen valmentajana vuosina 1959–1961. Hän toimi myös seuran johtokunnassa ja puheenjohtajana. Hän sai seuran kultaisen ansiomerkin. Muihin johtotehtäviin kuuluu Suomen jääkiekkomaajoukkueen johtajana 1970–1972 (sisältäen 1970 MM-kisat), Jääkiekkoliiton valitsemisvaliokunnan puheenjohtajana, liiton erotuomarivaliokunnan puheenjohtajana. Pulkkasen oma mestaruussarjan erotuomaritoiminta sijoittuu ajalle 1959–1965. Hänen kotikuntansa oli Helsinki.Rantala Risto, Siukonen Markku, Tukiainen Seppo (vastaavat toimittajat): Urheilumme Kasvot Osa 3: Palloilu. Jyväskylä: Oy Scandia Kirjat Ab, 1973. (s. 452) == Lähteet == Luokka:Suomalaiset jääkiekkoilijat Luokka:Suomalaiset jääkiekkotuomarit Luokka:Vuonna 1932 syntyneet Luokka:Vuonna 2009 kuolleet
Uuden-Seelannin ralli 1991

Uuden-Seelannin ralli 1991 (viralliselta nimeltään 21. Rothmans Rally of New Zealand) oli rallin maailmanmestaruussarjan kilpailu kaudella 1991. Kilpailu järjestettiin 26. -30\. kesäkuuta 1991. Kilpailu oli kauden seitsemäs ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Carlos Sainz Luis Moya Toyota Celica GT-4 (ST165) 6:57.18 0.0 2\. Juha Kankkunen Juha Piironen Lancia Delta HF Integrale 16v 6:58.33 +1.15 3\. Didier Auriol Bernard Occelli Lancia Delta HF Integrale 16v 6:59.36 +2.18 4\. Markku Alén Ilkka Kivimäki Subaru Legacy RS 7:03.02 +5.44 5\. Neil Allport Jim Robb Mazda 323 GT-X 7:28.19 +31.01 6\. Rod Millen Tony Sircombe Mazda 323 GT-X 7:30.51 +33.33 7\. Brian Stokes Jeff Judd Ford Sierra Cosworth 4x4 7:31.40 +34.22 8\. Ingvar Carlsson Per Carlsson Mazda 323 GT-X 7:42.38 +45.20 9\. Ross Meekings Steve March Toyota Celica GT-4 (ST165) 7:46.43 +49.25 10\. Brian Watkin Stuart Roberts Subaru Legacy RS 7:47.17 +49.59 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1991 Luokka:Uuden-Seelannin ralli
Zstd

Zstandard on häviötön pakkausalgoritmi, jonka referenssitoteutus zstd on julkaistu vapaana avoimen lähdekoodin ohjelmana käyttäväksi. Zstandardin tavoitteena oli saavuttaa zipin ja gzipin käyttämän DEFLATE-algorithmin pakkaussuhde, mutta toimia huomattavasti nopeammin. Zstandardin kehitti Yann Collet Facebookilla (nykyisin Meta Platforms). Facebook julkaisi Zstandardin ja sen toteutuksen 2016. Referenssitoteutus on julkaistu BSD-lisenssillä Githubissa. Versiossa 1.0 lisättiin mukaan patenttien vastainen lauseke, jonka mukaan lisenssi lakkaa jos Facebookia vastaan nostetaan patenttivaade.https://github.com/facebook/zstd/blob/v1.3.0/PATENTS Versiossa 1.3.1 tämä lauseke on poistettu ja lisenssiksi muutettu BSD + GPLv2.https://github.com/facebook/zstd/pull/801 Algoritmi on julkaistu standardina . Tiedostomuodolle on rekisteröity tyyppi "application/zstd" ja tiedostopääte "zst". Yleisessä käytössä zstd pakkaa 5-10% tehokkaammin kuin DEFLATE ja on 2-3 kertaa nopeampi. Algoritmi on tarkoitettu skaalautuvaksi. Algoritmille on mahdollista käyttää 22 eri pakkaussuhdetta, joista tehokkain pakkaa paremmin kuin bzip2.https://www.zdnet.com/article/facebook-open- sources-zstandard-data-compression-algorithm-aims-to-replace-technology- behind-zip/ http://mattmahoney.net/dc/silesia.html Facebookin mukaan zstd on samalla pakkausuhteella 3-5 kertaa nopeampi kuin gzip, tai samalla pakkausnopeudella pakkaa 10-15 % paremmin. Pakkauksen purku on 2–3 kertaa nopeampi riippumatta pakkaussuhteesta. Nopeutuminen on saavutettu suunnittelemalla algoritmi rinnakkaistuvaksi nykyisille suorittimille jakamalla data useaan rinnakkaiseen vuohon. Tämä on kumuloituva usean prosessoriytimen käytön kanssa. Lisäksi on vältetty tarvetta ehdolliselle suoritukselle.https://engineering.fb.com/2016/08/31/core-data/smaller-and- faster-data-compression-with-zstandard/ zstd:n erikoisuus on kaksivaiheinen pakkaus. Ohjelma voi rakentaa etukäteen pakattavasta aineistosta sanakirjan (dictionary), jota käytetään pakkauksen optimointiin. Ohjelmassa on myös toteutettu adaptiivinen pakkaus, jolloin ohjelma voi pakata tietovirtaa hyödyntäen vapaan prosessoritehon pitäen pakkausnopeuden (throughput) samana kuin luettava datan nopeus. https://openzfs.org/w/images/b/b3/03-OpenZFS_2017_-_ZStandard_in_ZFS.pdf ==Käyttö== Zstandard on otettu mukaan Linux-kerneliin Btrfs, F2FS, SquashFS ja UBIFS-tiedostojärjestelmien tiedostonpakkaukseen.https://www.phoronix.com/search/Zstd Arch Linux otti zstd:n käyttöön asennuspakettiensa pakkauksena syksyllä 2019.https://www.phoronix.com/news/Arch-Linux-Pacman-Zstd-Near Archin mukaan siirtyminen xz-pakkauksesta zstd:hen lisäsi pakettivaraston kokoa vain 0,8 %, mutta nopeutti pakettien purkamista asennusvaiheessa 1300 %.https://archlinux.org/news/now-using-zstandard-instead-of-xz-for-package- compression/ ==Lähteet== Luokka:Pakkausohjelmat
Hyaluronidaasin puutos

Hyaluronidaasin puutos on lysosomaalisiin kertymäsairauksiin kuuluva aineenvaihduntasairaus, joka tunnetaan myös tyypin IX mukopolysakkaridoosina.MUCOPOLYSACCHARIDOSIS, TYPE IX; MPS9 OMIM, viitattu 22.7.2023Mucopolysaccharidosis type IX Orphanet, viitattu 22.7.2023 Hyaluronidaasin puutos johtuu HYAL1-geenin mutaatiosta kromosomissa 3 (sijainti 3p21.31). Sillä on autosomaalinen, peittyvä periytymistapa. Sairaudessa hyaluronaania kertyy solujen lysosomeihin hyaluronidaasi-1-entsyymin puutoksen seurauksena. Hyaluronidaasin puutokseen ei liity muille mukopolysakkaridooseille tyypillisiä hermoston tai sisäelinten ongelmiaScreening Mucopolysaccharidosis Type IX in Patients with Juvenile Idiopathic Arthritis National Library of Medicine 30.6.2015, viitattu 22.7.2023 eikä se vaikuta älykkyyteen. Hyaluronidaasin puutoksen yhteydessä on kuvattu nivelten ympärillä esiintyviä nodulaarisia pehmytkudosmassoja, joissa on jaksoittaista turvotusta ja spontaanisti päivissä paranevaa kipua. Sairauteen liittyy myös lieviä kasvonpiirteiden poikkeavuuksia, lievää lyhytkasvuisuutta ja jonkin verran luueroosiota.Mucopolysaccharidoses National Institute of Neurological Disorders and Stroke, viitattu 22.7.2023 Nivelten liikkuvuus on normaali. Toistuvat korvainfektiot ja proliferatiivinen synoviitti ovat mahdollisia.MPS IX MPS Society, viitattu 22.7.2023 Natowicz ja muut kuvasivat hyaluronidaasin puutoksen 14-vuotiaalla tytöllä vuonna 1996. Imundo ja muut raportoivat vuonna 2011 kolmen sairastuneen sisaruksen (iät 11, 13 ja 22) tapaukset. Nämä kolme potilasta olivat toisilleen sukua olleiden lähi-itäläisten vanhempien lapsia. Vuoteen 2015 mennessä Natowiczin ja Imundon ryhmien yhteensä kuvaamat neljä tapausta olivat ainoat raportit hyaluronidaasin puutoksesta lääketieteellisessä kirjallisuudessa. Hyaluronidaasin puutosta pidetäänkin kaikkein harvinaisimpana mukopolysakkaridoosina. Imundon kuvaamissa sisarusten tapauksissa kliininen kuva vastasi juveniilia idiopaattista artriittia. Kaikkia kuvattuja neljää potilasta yhdistivät nivel- ja luusto-ongelmat, joten hyaluronidaasin puutos saatetaankin helposti sekoittaa juveniiliin idiopaattiseen artriittiin. Hyaluronidaasin puutoksen ensimmäisenä kuvanneen Natowiczin mukaan sairautta on kutsuttu myös Natowiczin taudiksi. == Lähteet == Luokka:Aineenvaihduntasairaudet Luokka:Perinnölliset sairaudet
Simon Jean-Joseph

Simon Jean-Joseph (s. 9. kesäkuuta 1969) on ranskalainen ralliautoilija. Hän on kaksinkertainen rallin EM-sarjan mestari vuosilta 2004 ja 2007. Jean-Joseph oli tehnyt kaksivuotisen sopimuksen Citroënin kanssa kolmantena kuljettajana rallin MM-sarjaan vuosille 2004 ja 2005, mutta kuukautta myöhemmin kilpailukalenteri kasvoi 14:stä kilpailusta 16:sta. Tämän jälkeen valmistajat ilmoittivat, että ajavat kauden vain kahdella autolla kolmen sijaan. Jean- Josephin sopimus purettiin ja hän siirtyi ajamaan EM-sarjaa Oreca-tallissa. == Lähteet == Luokka:Ranskalaiset ralliautoilijat Luokka:Rallin Euroopan-mestarit Luokka:Vuonna 1969 syntyneet Luokka:Elävät henkilöt
Heinsimä

Heinsimä eli Heinäsenmaa on saari Laatokassa Karjalan tasavallassa Venäjällä. Ennen vuotta 1944 se kuului Suomelle ja Kurkijoen kuntaan. Se sijaitsee Vossinoin saaresta luoteeseen ja Valamosta lounaaseen. Itsenäisen Suomen aikana 1930-luvulla Heinsimässä oli varuskunta. Siellä asui myös kalastajina toiminut Kukon suku vuodesta vuodesta 1888 lähtien. He olivat vuokranneet saaren omaan käyttöönsä. Vuonna 1935 Kukon perhe muutti mantereelle Polvananlahteen Pyhäjärven alueelle Sortanlahden naapuriin. ==Lähteet== Luokka:Luovutettujen alueiden saaret Luokka:Laatokan saaret
Sanremon ralli 1989

Sanremon ralli 1989 (viralliselta nimeltään 31. Rallye San Remo - Rallye d'Italia) oli rallin maailmanmestaruussarjan kilpailu kaudella 1989. Kilpailu järjestettiin 8. -12\. lokakuuta 1989. Kilpailu oli kauden yhdestoista ja erikoiskokeiden yhteispituus oli . Kilpailuun lähti 107 autokuntaa, joista 34 pääsi maaliin. Kilpailussa oli sekä asfaltilla että soralla ajettavia erikoiskokeita. Erikoiskokeet alkoivat läheltä Sanremoa ja etenivät kohti Toscanaa, josta ne palasivat yöllä takaisin. Sainz johti kilpailua suuren osan ajasta ja Biasion siirtyi kärkeen kun Sainzin kaasupolkimen palauttava jousi hajosi, jolloin hänen piti nostaa poljinta jalallaan. Lancian tehdastallin autoissa oli uudet 16-venttiiliset moottorit kun taas Jolly Clubin kahdessa autossa ei ollut. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Massimo Biasion Tiziano Siviero Lancia Delta HF Integrale 16v 6:48.30 0.0 2\. Alessandro Fiorio Luigi Pirollo Lancia Delta Integrale 6:48.35 +0.05 3\. Carlos Sainz Luis Moya Toyota Celica GT-4 (ST165) 6:48.55 +0.25 4\. Dario Cerrato Giuseppe Cerri Lancia Delta Integrale 6:54.31 +6.01 5\. Juha Kankkunen Juha Piironen Toyota Celica GT-4 (ST165) 6:57.40 +9.10 6\. Patrick Snijers Dany Colebunders Toyota Celica GT-4 (ST165) 7:10.15 +21.45 7\. Marc Duez Alain Lopes BMW M3 7:14.07 +25.37 8\. Paolo Alessandrini Alessandro Alessandrini Lancia Delta HF Integrale 16v 7:17.58 +29.28 9\. Alain Oreille Gilles Thimonier Renault 5 GT Turbo 7:33.32 +45.02 10\. Grégoire De Mévius Willy Lux Mazda 323 7:34.16 +45.46 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 1989 Luokka:Sanremon ralli
Rilliputit

Rilliputit oli kuopiolainen lastenmusiikkiorkesteri, joka toimi vuosina 1989 - 2005. Tänä aikana yhtye esiintyi eri puolilla Suomea, teki muutaman keikan myös Ruotsissa ja USA:n itärannikolla. Rilliputit julkaisi ensimmäisen (ja ainoan) singlensä vuonna 1989 ja lisäksi koko toimintansa aikana yhdeksän pitkäsoittolevyä, joista yksi oli englanninkielinen, sekä pari konserttitaltiointia ja yli 30 musiikkivideota. Yhtyeen laulu valittiin kaksi kertaa (vuonna 1994 "Safarille" ja 1996 "Meidän vaari") "Vuoden lastenlauluksi". Kyseisen YLEn ja Salon Latenlaulukaupungin järjestämissä kilpailuissa yhtyeen laulut ylsivät loppukilpailuun kymmenkunta kertaa. Yhtyeen kappaleista suurimman osan sävelsi, sanoitti ja sovitti kitaristi- laulaja Antero Brandt. Luokka:Suomalaiset lastenmusiikkiyhtyeet
Sagene

Sagene on Oslon kaupunginosa. Se sijaitsee muutaman kilometrin ydinkeskustasta pohjoiseen. Sagenin pinta-ala on 3,1 neliökilometriä ja siellä oli 45 629 asukasta vuonna 2021. Se on Oslon tiheimmin asuttu kaupunginosa. ==Nimi== Sagenen nimi viittaa alueella 1500-luvulta lähtien toimineisiin sahalaitoksiin. ==Lähteet== ==Aiheesta muualla== Luokka:Oslon kaupunginosat
Stovner

Stovner on Oslon kaupunginosa, joka sijaitsee kaupungin koillisosassa. Stovnerin pinta-ala on 8,2 neliökilometriä ja siellä oli 33 240 asukasta vuonna 2021. ==Lähteet== ==Aiheesta muualla== Luokka:Oslon kaupunginosat
Ruandan maantiede

Ruandan länsipuolella sijaitsee Kongon demokraattinen tasavalta, pohjoispuolella sijaitsee Uganda, itäpuolella sijaitsee Tansania ja eteläpuolella sijaitsee Burundi. Ruandan länsipuolella on Itä-Afrikan hautavajoaman läntinen haara, jonka alueella sijaitsee Kivujärvi. Hautavajoaman reunalla on vuorijono jossa on useita yli 3000 metriä korkeita vuorenhuippuja. Siellä on myös Ugandan korkein huippu, Karisimbin tulivuori, joka on 4507 metriä korkea. Vuoriston itäpuolella on ylänköalue ja vielä idempänä maasto laskee loivasti Tansanian rajalla virtaavan Kagerajoen laaksoon saakka. Ruandan ilmasto on vaihteleva, mutta yleisesti maassa vallitsee kostea trooppisen vyöhykkeen ilmasto. Korkealla vuoristossa ja ylänköalueilla ilmasto on huomattavasti leudompi kuin päiväntasaajan läheisyydessä yleensä. Vuoristoalueiden länsipuolella ilmasto on tuulinen ja siellä on sateisempaa kuin maan itäpuolella. Vuoristojen länsipuolella vuosittainen keskimääräinen sademäärä on 2000 mm ja itäpuolella se on 700 mm. Kosteimmilla alueilla kasvaa trooppista sademetsää. Joillakin alueilla on puusavannia ja maan itäosissa on monin paikoin pensassavannia. Kagerajoen jokivarrella yleisintä kasvillisuutta on papyruskaisla. Ylänköjen rinteillä kasvaa bambua. Maan korkein vuoristo on maan luoteisosassa sijaitseva Virungavuoristo. Siellä on Virungan kansallispuisto, missä elää vuorigorilloja ja puhveleita. Kivujärven seudulla elää simpansseja ja gueretsa-apinoita. == Lähteet == *
Peder Furubotn

Peder Lorentz Furubotn (29. elokuuta 1890 Brekke – 28. marraskuuta 1975 Oslo) oli norjalainen kommunistinen poliitikko. Hän aloitti poliittisen uransa työväenpuolueessa, mutta siirtyi vuonna 1923 siitä irronneeseen kommunistiseen puolueeseen, jonka puheenjohtajana hän toimi 1925–1930. Hän asui jonkin aikaa Moskovassa, jossa työskenteli Kominternin johtajistossa. Saksan miehitettyä Norjan keväällä 1940 hän oli mukana maanalaisessa vastarintatoiminnassa. ==Lähteet== ==Aiheesta muualla== Luokka:Norjalaisten puolueiden puheenjohtajat Luokka:Norjan vastarintaliikkeen henkilöt Luokka:Norjalaiset kommunistit Luokka:Vuonna 1890 syntyneet Luokka:Vuonna 1975 kuolleet
Radovan Richta

Radovan Richta (6. kesäkuuta 1924 – 21. kesäkuuta 1983) oli tšekkiläinen sosiologi ja filosofi. Hän kannatti ajatusta tieteellis-teknisestä vallankumouksesta, jossa henkinen työ korvaisi ruumiillisen työn. Vuonna 1966 hän toimitti teoksen, joka julkaistiin vuonna 1969 englanniksi nimellä Civilization at the Crossroads : Social and Human Implications of the Scientific and Technological Revolution. Teoksen alkukielinen nimi on Civilizace na rozcestí. Toisen maailmansodan aikana Richta osallistui saksalaismiehityksen vastaiseen vastarintaliikkeeseen ja joutui vangituksi. Sodan jälkeen hän liittyi kommunistiseen puolueeseen, kirjoitti artikkeleita Tvorba -nimiseen kommunistiseen kulttuurialan julkaisuun ja toimi tutkijana. Vaikka Richtalla ei ollut akateemista koulutusta, hänet nimitettiin vuonna 1969 tieteellisen tutkimusinstituutin johtajaksi. == Lähteet == Luokka:Tšekkiläiset filosofit Luokka:Sosiologit Luokka:Vuonna 1924 syntyneet Luokka:Vuonna 1983 kuolleet
Marash Kumbulla

Marash Nikolin Kumbulla (s. 8. helmikuuta 2000 Peschiera del Garda, Italia) on albanialais-italialainen jalkapalloilija, joka edustaa italialaista AS Romaa ja Albanian maajoukkuetta keskuspuolustajana eli topparina. Hän on pituudeltaan 191 senttimetriä pitkä, hän painaa 78 kilogrammaa ja on oikeajalkainen. AS Romassa hänellä on sopimus vuoden 2025 kesään asti. Kumbulla siirtyi AS Romaan Hellas Veronasta 26,5 miljoonan euron siirtokorvauksella heinäkuussa 2021. Ennen tätä hän pelasi Romassa kauden 2020–2021 lainalla. Helmikuusta 2024 kauden loppuun hän pelasi lainalla Sassuolossa. Kumbulla on pelannut Serie A:ssa 77 ottelua, joissa hän on tehnyt kaksi maalia. Debyyttinsä AS Romassa hän teki Serie A:n toisen kierroksen ottelussa Juventusta vastaan syyskuussa 2020. Hän pelasi kahdeksan ottelua Roman voittaessa Konferenssiliigan kaudella 2021–2022. Eurooppa-liigassa hän on pelannut yhdeksän ottelua ja tehnyt kaksi maalia. Kumbulla on pelannut Albanian A-maajoukkueessa 18 ottelua. Kesäkuussa 2023 Transfermarkt arvioi Kumbullan arvon olleen 8 miljoonaa euroa. == Saavutukset == Päivitetty 19. toukokuuta 2024. ==== AS Roma ==== * Konferenssiliigan voittaja: 2021–2022 == Lähteet == Luokka:Albanialaiset jalkapalloilijat Luokka:Vuonna 2000 syntyneet Luokka:Elävät henkilöt
Antti Helanterä

Antti Helanterä (s. 11. huhtikuuta 1971 Helsinki) on suomalainen virkamies ja diplomaatti. Hän toimi Suomen Venäjän-suurlähettiläänä Moskovassa 1. syyskuuta 2020 alkaen elokuuhun 2024Aurora Rämö, Vuoteni Venäjällä, Suomen Kuvalehti 4.9.2024, viitattu 6.9.2024. Helanterä työskenteli aiemmin ulkoministeriön Eurooppa-osastolla Etelämanner-sopimuksen konsultatiivikokouksen isäntämaasihteeristön päällikkönä. Hän toimi ministerinä Moskovan suurlähetystössä 2016–2019. Helanterä valmistui maisteriksi talousmaantieteestä Helsingin yliopistosta 1998 ja lisensiaatiksi 2001. Vuosina 1998–2004 hän työskenteli tutkijana Helsingin yliopistossa. Helanterä on profiloitunut Venäjä-asiantuntijana ja sai Veli-Pekka Tynkkysen kanssa Tieto-Finlandia-palkinnon vuonna 2003 teoksesta Maantieteelle Venäjä ei voi mitään. Ulkoministeriössä Helanterä aloitti vuonna 2004. Hän on tutkinut Venäjää ministeriön tutkimusosastolla, työskennellyt idänkaupan East Officessa ja vastannut Venäjä-asioista EU-edustustossa. ==Lähteet== Luokka:Suomen Venäjän suurlähettiläät Luokka:Suomalaiset maantieteilijät Luokka:Vuonna 1971 syntyneet Luokka:Elävät henkilöt
Ruandan historia

Ruandan historia käsittelee Ruandan historiaan liittyviä asioita. Pygmeihin kuuluvat Twat, jotka ovat eläneet metsästäjä-keräilijöinä ovat asuneet maassa esihistoriallisista ajoista saakka. Muita alueella esihistorian aikana eläneitä ihmisryhmiä ovat olleet urewe-kansa, joka eli viljelemällä durraa. Heillä oli saviesineiden ja raudan valmistustaito. Nykyisin maan valtosana olevat hutut tulivat alueelle noin tuhat vuotta sitten. Ensimmäiset tutsit tulivat alueelle todennäköisesti 1300-luvulla. Sekä hutuilla että tutseilla oli alueella pieniä valtakuntia 1400-luvulla. 1500-luvulla perustettiin nykyisen Ruandan keskiosaan tutsien hallitsema suurempi valtakunta. Tuon valtakunnan aikana hutut olivat maanviljelijöitä kun taas tutsit harjoittivat karjataloutta. Eurooppalaisia alkoi tulla Ruandan alueelle 1800-luvun loppupuolella. 1880-90-lukujen aikana Saksa otti Ruandan hallintaansa, mutta osaltaan tutsit jatkoivat hallintoa. 1911 tapahtui hutujen kapina Ruandan pohjoisosassa, mikä tukahdutettiin saksalaisten ja tutsien toimesta. Ensimmäisen maailmansodan aikana Belgia ja Iso-Britannia hyökkäsivät Saksan hallitsemille alueille, kuten Ruandaan. Sodan jälkeen Ruanda oli Belgian hallinnassa. Belgialainen hallintojärjestelmä lisäsi väestöryhmien erillisyyttä. 1959 hutujen ja tutsien välille syntyi konflikti, jonka myötä hutut tappoivat useita kymmeniä tuhansia tutseja. Ruanda itsenäistyi 1962. Tämän jälkeen kaikki tärkeät valtion virat olivat hutujen hallinnassa. Tutsit yrittivät kaapata vallan, mutta hutut torjuivat yrityksen ja heidän toimestaan tapahtui tutsien joukkomurha. 1990 maan paossa olleita tutsikapinallisia palasi Ruandaan ja heidän RPF-armeijan ja hallituksen joukkojen välille syntyi mellakka. Tilanne huipentui 1994, jolloin tapahtui Ruandan kansanmurha. == Lähteet == *
Malawin maantiede

Malawin maantiede kuvaa Malawin maantiedettä. Malawin länsipuolella sijaitsee Sambia, etelä- ja itäpuolella sijaitsee Mosambik ja koillis- ja pohjoispuolella sijaitsee Tansania. Maan itäosassa kuuluu Itä-Afrikan hautavajoamaan, missä on Njassan repeämälaakso. Suurinta osaa tästä laaksosta peittää 24 000 neliökilometrinen Njassajärvi eli Malawijärvi. Maan eteläosassa Mosambikin rajaseudulla sijaitsee Chilwajärvi. Monen vesiputouksen ja kanjonin läpi virtaava Shirejoki yhtyy Sambesijokeen. Njassajärven ympärillä on geologisesti vanhoja ylänköalueita, joihin kuuluu maan pohjoisosassa sijaitseva keskimäärin 2600 metriä korkea Nyikan ylänkö. Maan eteläosassa sijaitsevalla Zomban ylängöllä on vanhoja vuoria, joista korkein on 3002 metriä korkea Mulanje. Maan pitkästä pohjois-eteläulottuvuudesta ja suurista korkeuseroista johtuen ilmasto ja kasvillisuus eri puolilla maata vaihtelee huomattavasti. Talvisin on kuivempaa kuin kesäisin. Maan pohjoisosassa on yleensä sateisempaa kuin maan eteläosassa. Maan pohjoisosassa vuosittainen sademäärä on keskimäärin 1500 mm ja maan eteläosassa 1000 mm. Maan eteläosassa on poikkeuksellisen kosteaa Mulanjen vuorella, missä vuosittainen keskimääräinen sademäärä on 3000 mm. Malawissa on useita luonnonpuistoja, kuten Kasungun luonnonpuisto, jonka joissa elää virtahepoja. Joillakin alueilla on puusavannia, missä elää norsuja puhveleita, seeproja, servaaleja ja hyenoja. Nkhotan luonnonsuojelualueella elää paviaaneja, antilooppeja ja leopardeja. Njassajärvestä löytyy lähes tuhat kalalajia, muun muassa kotoperäisiä kirjoahvenlajeja. == Lähteet == *
Sayaka Murata

Sayaka Murata (; s. 1979) on japanilainen kirjailija. Hänelle on myönnetty muun muassa Akutagawa-palkinto ja Gunzo-, Noma- ja Mishima Yukio -palkinnot sekä Vogue Japanin Vuoden nainen -tunnustus. Muratan romaani Lähikaupan nainen oli maailmanlaajuinen menestys. Se on käännetty 30 kielelle ja sitä on myyty 1,4 miljoonaa kappaletta. Teos kuvastaa naisiin kohdistuvia odotuksia nyky- Japanissa. ==Suomennetut teokset== * * ==Lähteet== ==Aiheesta muualla== * Luokka:Japanilaiset kirjailijat Luokka:Vuonna 1979 syntyneet Luokka:Elävät henkilöt
Malawin historia

Malawin historia käsittelee Malawin historiaan liittyviä asioita. Joistakin paikoista nykyisen Malawin alueelta on löytynyt merkkejä ihmisasutuksesta 50 000 vuotta sitten. suurin piirtein 100-luvun tienoilla Malawin alueelle tuli bantuja. Heillä oli jo tuolloin raudanvalmistustaito ja he viljelivät maata. 1400-luvulla alueelle saapui maraweja. Maraweilla oli 1700-luvulla valtakunta eteläisessä ja keskisessä Malawissa. Laajimmillaan tämä valtakunta ulottui nykyiseen Sambiaan ja Mosambikiin saakka. 1700- ja 1800-lukujen vaihteessa Malawin alueella alkoi vaikuttaa orjakauppa, jonka myötä entiset elinkeinot menettivät asemansa ja maan oma talous köyhtyi. 1800-luvulla Malawin alueelle tuli Isosta-Britanniasta lähetyssaarnaajia ja kauppiaita Njassajärven seudulle. 1891 Malawin alueesta tehtiin Ison-Britannian protektoraatti. 1907 alueen nimeksi tuli Njassamaa. Alue itsenäistyi 1964, jolloin sen nimeksi tuli Malawi. Kun maasta tehtiin tasavalta 1966, ensimmäiseksi presidentiksi tuli Hastings Banda, joka julistettiin elinikäiseksi presidentiksi 1971. Kuitenkin hänet syrjäytettiin 1992. 1994 maassa pidettiin ensimmäiset vapaat vaalit. == Lähteet == *
Signify (yritys)

Signify perustettiin vuonna 2016 Philipsin irtautuneena eindhovenilaisena yritys- ja kuluttajakäyttöön tarkoitettujen valaistuslaitteiden valmistajana. Vuodesta 2018 lähtien, yrityksen nimen muutoksen jälkeen, Signify jatkaa Philips-brändin käyttöä Philipsin kanssa tehdyn lisenssisopimuksen perusteella. == Katso myös == * Luettelo Amsterdamin pörssissä noteeratuista yhtiöistä == Aiheesta muualla == * Viralliset kotisivut Luokka:Alankomaalaiset teollisuusyritykset Luokka:Philips Luokka:Alankomaalaiset pörssiyhtiöt
Thaimaan kansalliskokous

Thaimaan kansalliskokous () on Thaimaan hallituksen kaksikamarinen lainsäädäntöosasto. Se kokoontuu Sappaya-Sapasathanissa, Dusit-alueella, Bangkokissa. Kansalliskokous perustettiin vuonna 1932 Thaimaan ensimmäisen perustuslain hyväksymisen jälkeen, joka muutti Thaimaan ehdoton monarkia perustuslaillinen monarkia. Vuoden 2013 poliittisen kriisin aikana pääministeri Yingluck Shinawatra hajotti edustajainhuone, joka kehotti vaaleja 2. helmikuuta 2014, kunnes perustuslakituomioistuin mitätöi sen. Vuoden 2014 vallankaappauksen jälkeen kansalliskokous korvattiin sotilaallisella, yksikamarisella kansallisella lainsäädäntökokouksella vuoden 2014 perustuslain mukaan. Vuoden 2017 perustuslain julkistamisen jälkeen huhtikuussa 2017 kansalliskokous palautettiin uudelleen, mutta perustuslaki antoi sotilaalliselle kansalliselle lainsäädäntökokoukselle pysyä väliaikaisesti voimassa, kunnes kansalliskokous muodostettiin vuoden 2019 yleisten vaalien jälkeen. == Aiheesta muualla == * parliament.go.th Parlamentti Luokka:Kansalliset parlamentit
Jelena Kulitšenko

Jelena Kulitšenko (, myös muodossa Elena Kulichenko ; s. 28. heinäkuuta 2002) on venäläissyntyinen Kyprosta edustava korkeushyppääjä. Hänen ennätyksensä sisäradoilla on 1,92 metriä ja ulkoradoilla 1,91 metriä. Kulitšenko voitti kultaa vuoden 2023 alle 23-vuotiaiden EM-kilpailuissa Espoossa. == Lähteet == == Aiheesta muualla == * Kulitšenko profiili Kansainvälisen yleisurheiluliiton sivuilla Luokka:Kyproslaiset korkeushyppääjät Luokka:Vuonna 2002 syntyneet Luokka:Elävät henkilöt
Marie-Julie Bonnin

Marie-Julie Bonnin (s. 17. joulukuuta 2001) on ranskalainen seiväshyppääjä. Hänen ennätyksensä on Münchenissä vuonna 2022 hypätty 4,55 metriä. Bonnin voitti kultaa vuoden 2023 alle 23-vuotiaiden EM-kilpailuissa Espoossa. Hänellä on myös hopeaa alle 20-vuotiaiden EM-kilpailuista 2019. == Lähteet == == Aiheesta muualla == * Bonninin profiili Kansainvälisen yleisurheiluliiton sivuilla Luokka:Ranskalaiset seiväshyppääjät Luokka:Vuonna 2001 syntyneet Luokka:Elävät henkilöt
Larissa Iapichino

Larissa Iapichino (s. 18. heinäkuuta 2002) on italialainen pituushyppääjä. Hänen ulkoratojen ennätyksensä on Monacossa 2023 hypätty 6,95 metriä, ja sisäratojen ennätys Istanbulissa 2023 hypätty 6,97 metriä, joka on samalla Italian ennätys. Vuonna 2021 Iapichino hypäsi sisäratojen alle 20-vuotiaiden maailmanennätyksen 6,91. Iapichino voitti kultaa vuoden 2023 alle 23-vuotiaiden EM-kilpailuissa Espoossa. Hänellä on myös hopeaa sisäratojen EM- kilpailuista 2023 ja EM-kilpailuista 2024 sekä kultaa alle 20-vuotiaiden EM- kilpailuista 2019. Hän on sijoittunut viidenneksi EM-hallikilpailuissa 2021, EM-kilpailuissa 2022 ja MM-kilpailuissa 2023 sekä seitsemänneksi MM- hallikilpailuissa 2024. Iapichinon äiti on pituushypyn maailmanmestari ja olympiamitalisti Fiona May. == Lähteet == == Aiheesta muualla == * Iapichinon profiili Kansainvälisen yleisurheiluliiton sivuilla Luokka:Italialaiset pituushyppääjät Luokka:Vuonna 2002 syntyneet Luokka:Elävät henkilöt
Elmeri Koivusalmi

Elmeri Koivusalmi (s. 3. helmikuuta 2001 Alajärvi) on suomalainen pesäpalloilija. Koivusalmi edustaa Superpesiksessä pelaavaa kasvattajaseuraansa Alajärven Ankkureita. Koivusalmi pelasi ensimmäisen ottelunsa Ankkureiden edustuksessa Superpesiksessä 12.6.2018 Pattijoen Urheilijoita vastaan. Koivusalmi sai debyytistään lähtien hiljalleen enemmän vastuuta ja kaudella 2022 vakiinnutti paikkansa Ankkureiden kärkietenijänä, joukkueen noustessa Superpesikseen. == Saavutukset == * B-poikien Itä-Länsi: 2019 * Ykköspesiksen kärkietenijäkuningas (1): 2020 * Superpesiksen Itä-Länsi: 2023 == Lähteet == Luokka:Suomalaiset pesäpalloilijat Luokka:Alajärven Ankkureiden pelaajat Luokka:Vuonna 2001 syntyneet Luokka:Elävät henkilöt
17q12-deleetio-oireyhtymä

17q12-deleetio-oireyhtymä on kromosomipoikkeavuus, jossa ilmenee deleetio eli geneettinen häviämä kromosomin 17 pitkässä varressa kohdassa q12.17q12 deletion syndrome MedlinePlus Genetics, viitattu 22.7.2023 17q12-deleetio- oireyhtymän oirekuva voi vaihdella laajasti jopa samassa suvussa. Yleisiä piirteitä ovat munuaisten ja virtsateiden ongelmat. Munuaisissa esiintyy erityisesti kystia. Monet potilaat sairastuvat myös diabetestyyppiin nimeltään MODY5 (RCAD-oireyhtymä). MODY5 ilmenee yleensä ennen 25 vuoden ikää. Noin puolilla 17q12-deleetio-oireyhtymästä kärsivistä on varsinkin kielellisiä kehitysviiveitä, kehitysvammaisuutta, käytöshäiriöitä tai psykiatrisia ongelmia. Oireyhtymän yhteydessä on kuvattu muun muassa autismin kirjon häiriötä, ahdistuneisuushäiriötä, kaksisuuntaista mielialahäiriötä ja skitsofreniaa. 17q12-deleetio-oireyhtymän harvinaisempien piirteiden joukkoon lukeutuvat silmien, maksan, aivojen ja sukupuolielinten poikkeavuudet. Joskus kromosomipoikkeavuudesta kärsivillä naisilla on todettu Mayer–Rokitansky–Küster–Hauserin oireyhtymä, jossa emätin ja kohtu ovat vajaakehittyneet tai puuttuvat. 17q12-deleetio-oireyhtymään voi myös joskus liittyä vähäisiä kasvonpiirteiden poikkeavuuksia. 17q12-deleetio-oireyhtymän maailmanlaajuinen esiintyvyys on tuntematon. Se vaikuttaa kuitenkin olevan harvinainen sairaus. Erään tutkimuksen mukaan Islannissa yksi henkilö 14 500:sta sairastaisi sitä. Yleisimmin oireyhtymässä deletoitunut kromosomialue pitää sisällään viisitoista eri geeniä. HNF1B-geeniä koskevan häviämän on katsottu aiheuttavan munuais- ja virtsatieongelmat sekä diabeteksen taustalla olevat haiman poikkeavuudet. LHX1-geenin häviämän puolestaan ajatellaan vaikuttavan kognitiivisiin, käytöksellisiin ja psykiatrisiin oireisiin sekä Mayer–Rokitansky–Küster–Hauserin oireyhtymään. 17q12-deleetio-oireyhtymän oireisiin voi vaikuttaa myös muiden geenien puuttuminen deletoituneelta alueelta. 17q12-deleetio-oireyhtymä johtuu useimmiten sporadisesta uudesta mutaatiosta, mutta sillä on autosomaalinen, vallitseva periytymistapa. == Lähteet == Luokka:Kromosomipoikkeavuudet Luokka:Oireyhtymät Luokka:Perinnölliset sairaudet Luokka:Harvinaissairaudet
Søndre Nordstrand

Søndre Nordstrand on Oslon eteläisin kaupunginosa. Sen pinta-ala on 18,4 neliökilometriä ja asukasluku oli 39 140 vuonna 2021. Søndre Nordstrandin väestötiheys on kaikista Oslon kaupunginosista matalin. ==Lähteet== ==Aiheesta muualla== Luokka:Oslon kaupunginosat
Claus von Ahlefeldt

Claus von Ahlefeldt (2. syyskuuta 1614 Gelting, Tanska – tammikuu 1674) oli tanskalainen upseeri, joka toimi 1660-luvulla Norjaan sijoitettujen joukkojen ylipäällikkönä. Hänet muistetaan erityisesti Vågenin taistelusta vuonna 1665, jossa hän johti Bergenin puolustusta. Vuonna 1669 von Ahlefeldt nimitettiin marsalkaksi. Hän oli vuosina 1648–1654 naimisissa Kristian IV:n tyttären Elisabeth Sophie Gyldenløven kanssa. COA family sv-Ahlefelt.png|Ahlefeldtien sukuvaakuna. ==Lähteet== ==Aiheesta muualla== Luokka:Tanskalaiset aateliset Luokka:Tanskalaiset kenraalit Luokka:Marsalkat Luokka:Vuonna 1614 syntyneet Luokka:Vuonna 1674 kuolleet
Hullujussi (albumi)

Hullujussi on suomalaisen huumoriyhtye Hullujussin debyyttialbumi vuodelta 1974. Albumi äänitettiin helmi- ja maaliskuussa 1974 livenä yhtyeen keikoilla ravintola Alibissa Helsingissä. Albumi pysyi listaykkösenä kahden kuukauden ajan ja oli puolen vuoden ajan 10 myydyimmän albumin joukossa. Albumin suurimmaksi hittikappaleeksi nousi ”Friduna skikuna”. Albumi on julkaistu vinyylilevynä ja C-kasettina sekä vuonna 2002 remasteroituna CD-levynä. Yhtye esiintyy albumilla neljällä eri nimellä: Hullujussi, Frank Krappa & Sisuvishnu-Orchestra, Sisupojat sekä Viktor Kalborrek & The Cobacabana Trio. Albumi ylitti platinalevyn rajan vuonna 1975 ja levyä on myyty yli 70 000 kappaletta. == Kappaleet == === A-puoli === ==== Hullujussi ==== # # # # # # === B-puoli === ==== Frank Krappa & Sisuvishnu-Orchestra ==== # * ## Midnight Special (säv. ja san. trad.) ## Sisupojat: Harva meistä on rautaa (säv. ja san. Kari Kuuva) ## Sisupojat: Yesterday (säv. ja san. John Lennon ja Paul McCartney) ==== Viktor Kalborrek & The Copacabana Trio ==== # * ## Sävel rakkauden (alkup. ”Melodi d’amour”, säv. ja san. Henri Salvador, suom. san. Saukki) ## Suklaasydän (alkup. ”Mama’s Pearls”, säv. ja san. Dorothy Siegman ja Geoffrey Clarkson, suom. san. Saukki) ## Syyspihlajan alla (säv. ja san. Arvo Koskimaa) ## Tyttö lilla nakkikioskilla (alkup. ”Angelina”, säv. ja san. Louis Prima, suom. san. Viktor Kalborrek ja Holle Hackenbush) ## Zooma Zooma (säv. ja san. Louis Prima) == Kokoonpano == * Erik ”Eeki” Mantere – laulu, kitara * Heimo ”Holle” Holopainen – bassokitara, taustalaulu * Tapio ”Tannhäuser” Niemelä – kosketinsoittimet, taustalaulu * Yrjö ”Uri” Fonselius – rummut, taustalaulu * KooWee Blomqvist – juontaja/kertoja ("Special Sounds") === Tuotanto === * Jouko Ahera – äänitys ja miksaus * Heikki Virtanen – tuotanto * Kai Norberg – kuvaus * Jorma Kosonen – ulkoasu == Lähteet == == Aiheesta muualla == * Hullujussi & co.:n esiintymisiä Ylen Elävässä Arkistossa Luokka:Hullujussin albumit Luokka:Vuoden 1974 esikoisalbumit Luokka:Vuoden 1974 konserttitallenteet
Potocki–Lupskin oireyhtymä

Potocki–Lupskin oireyhtymä eli 17p11.2-mikroduplikaatio-oireyhtymä on synnynnäinen oireyhtymä, joka johtuu kromosomin 17 lyhyen varren duplikaatiosta alueella p11.2. Sekä kahdentuneen alueen koko että oirekuva ovat yksilöllisesti vaihtelevia.Johanna Rintahaka, 17p11.2-mikroduplikaatio- oireyhtymä Tukiliitto 7.10.2022, viitattu 22.7.2023 Potocki–Lupskin oireyhtymään liittyy hypotonia usein jo vastasyntyneillä. Pituus sekä paino kehittyvät normaalia hitaammin, ja osa potilaista jää lyhytkasvuisiksi. Alentunut verensokeritaso ja kasvuhormonin puutos ovat mahdollisia. Potocki–Lupskin oireyhtymään liittyy motorisia ja kielellisiä kehitysviiveitä, mutta useimmat potilaista omaksuvat kävelykyvyn ennen neljättä ikävuotta. Jos kehitysvamma todetaan, se on yleensä lievä tai keskivaikea. Käyttäytymisen erityispiirteisiin voivat kuulua keskittymisvaikeudet, levottomuus, ADHD, impulsiivisuus, pakonomaiset toiminnot ja autismin kirjon häiriölle ominaiset oireet. Osalla potilaista on luuston, sydämen ja munuaisten poikkeavuuksia. Skolioosi, kyfoosi ja kyfoskolioosi ovat mahdollisia. Potocki–Lupskin oireyhtymään liittyy joskus lievästi poikkeavia kasvonpiirteitä, joihin voivat kuulua silmäluomirakojen alaspäin suuntautuneisuus, muodoltaan kolmiomaiset kasvot, leveä otsa, leuan pienikokoisuus ja hypertelorismi. Potocki–Lupskin oireyhtymässä voi esiintyä uneen liittyviä ongelmia, kuten uniapnea, nukahtamisvaikeus tai vaikeus pysyä hereillä. Näköaistin yleisin poikkeavuus potilailla on kaukotaittoisuus. Kyky kuulla korkeita ääniä on joskus heikentynyt. Potocki–Lupskin oireyhtymään on kaikissa kuvatuissa tapauksissa liittynyt RAI1-geenin kahdentuminen. Sen roolia oireiden aiheuttamisessa pidetään keskeisenä. Myös muut deletoituneen alueen geenit kuitenkin vaikuttavat oirekuvan muodostumiseen. Kahdella kolmasosalla potilaista duplikaatio kattaa 3,7 megaemäsparin suuruisen alueen. Jos kahdentunut alue on tätä suurempi, PMP22-geenin duplikaatio aiheuttaa lisäksi tyypin 1A Charcot–Marie–Toothin taudin. Yuan–Harel–Lupskin oireyhtymässä esiintyy sekä Potocki–Lupskin oireyhtymän että Charcot–Marie–Toothin taudin piirteitä. Potocki–Lupskin oireyhtymällä on autosomaalinen, vallitseva periytymistapa, mutta yleensä oireisto syntyy sporadisen uuden mutaation seurauksena. Esiintyvyydeksi vastasyntyneillä on arvioitu 1/20 000 – 1/25 000, mutta alidiagnosointia pidetään todennäköisenä. Diagnoosi asetetaan perimäntutkimuksen ja sen tulokseen sopivan oirekuvan myötä. Erotusdiagnostisesti huomionarvoinen tila on Smith–Magenisin oireyhtymä. Potocki–Lupskin oireyhtymän hoito on oireenmukainen. Erityisopetus on useimmissa tapauksissa tarpeen. Potocki–Lupskin oireyhtymän kuvasivat Angela Brown ja muut vuonna 1996. Geneetikot Lorraine Potocki ja James R. Lupski alkoivat vuonna 2000 laatia kuvauksia uusista todetuista tapauksista. == Lähteet == Luokka:Oireyhtymät Luokka:Kromosomipoikkeavuudet Luokka:Perinnölliset sairaudet
Vanha ja uusi kantele

Vanha ja uusi kantele on Martti Pokelan, Eeva-Leena Pokela-Sariolan sekä Matti Kontion yhteistyöalbumi vuodelta 1978. Albumi sisältää kanteleella soitettuja instrumentaalisia kappaleita, joista valtaosa on suomalaisia kansanlauluja. Albumin kansikuvassa on taidemaalari Pekka Halosen maalaus Kanteleensoittaja vuodelta 1892. == Kappaleet == Kaikki kappaleet sovittaneet Martti Pokela, Eeva-Leena Pokela-Sariola ja Matti Kontio, ellei toisin mainita. === A-puoli === # # # # # # # # === B-puoli === # * # # # # # # # == Kokoonpano == * Martti Pokela - kantele * Eeva-Leena Pokela-Sariola - kantele *Matti Kontio - kantele === Tuotanto === * Martti Pokela - tuottaja ([[Finnlevy|Oy Finnlevy Ab) * Matti Kontio - tuottaja (Oy Finnlevy Ab) * Tom Bildo - äänittäjä * Erno Lindahl - äänittäjä * Eero Uusisaari - äänittäjä * Jorma Tähtinen - ulkoasu * Pekka Halonen - kansikuva (Kanteleensoittaja, 1892) * Inger Korkeakivi - kansikuvan omistaja * Pekka Haraste - valokuva == Lähteet == Luokka:Suomalaiset albumit Luokka:Vuoden 1978 albumit
Liehuva liekinvarsi (vuoden 1991 albumi)

Liehuva liekinvarsi on Timo Turpeisen toinen studioalbumi vuodelta 1991. Albumin tunnetuin kappale on uusi sovitus Markku Blomqvistin Liehuva liekinvarsi-kappaleesta. Albumin kansikuvan on ottanut Henrik Schütt. Albumi kohosi syyskuussa 1991 Suomen levylistan 16. sijalle ja pysyi listalla 11 viikkoa. == Kappaleet == Kaikki kappaleet sovittanut Vesa Anttila ja Tommi Lindell. === A-puoli === # # # # # # === B-puoli === # * # # # # # == Tuotanto == * Timo Turpeinen - laulu * Mika Jussila - kaiverrus (Finnvox Oy) * Pauli Saastamoinen - masterointi (Finnvox Oy) * Henrik Schütt - kuvat * Art Department Oy - etukannen kuvan käsittely * Birgit Pulkkinen - ulkoasu == Lähteet == Luokka:Vuoden 1991 albumit Luokka:Timo Turpeisen albumit
Hanna Lundberg

Hanna Lundberg (s. 2002) on ruotsalainen suunnistaja. Flims Flaaxin MM- kilpailuissa 2023 Lundberg saavutti maailmanmestaruuden viestissä ja pronssia keskimatkalla. EM-kilpailuista hänen paras saavutuksensa on pudotussprintin seitsemäs sija Neuchâtelin EM-kilpailuista vuodelta 2021. Lundberg on voittanut yhden suunnistuksen maailmancupin osakilpailun ja sijoittunut kerran kolmanneksi. Juniorien MM-kilpailuista Lundberg saavutti viisi maailmanmestaruutta ja yhden hopean. http://runners.worldofo.com/hannalundberg.html == Lähteet == Luokka:Ruotsalaiset suunnistajat Luokka:Vuonna 2002 syntyneet Luokka:Elävät henkilöt
Charcot–Marie–Toothin tauti

Charcot–Marie–Toothin tauti (CMT) eli perinnöllinen motosensorinen neuropatiaCharcot-Marie-Tooth disease Mayo Clinic 8.3.2023, viitattu 23.7.2023 on perinnöllinen sairaus, joka rappeuttaa ääreishermoston aksoneita tai niiden ympärillä olevaa myeliinikerrosta.Emil Ylikallio, Henna Tyynismaa, Mari Auranen, Perinnöllinen neuropatia ja spastinen parapareesi Duodecim 2018, viitattu 23.7.2023 Tautia aiheuttavat eri mutaatiot, jotka yleensä ovat vallitsevasti periytyviä. Myös peittyvästi periytyviä ja X-kromosomaalisesti periytyviä tautimuotoja esiintyy. Yleisesti ottaen Charcot–Marie–Toothin tauti on jaoteltavissa kolmeen päätyyppiin, joista I ja III johtuvat myeliinipuutoksesta ja II:een liittyy aksonien peruskudoksen rappeutumista.Neuropatiat Lihastautiliitto, viitattu 23.7.2023 Tyypillisesti Charcot–Marie–Toothin taudin oireet ilmaantuvat nuoruudessa tai varhaisella aikuisiällä, mutta ne voivat kehittyä myöhemminkin. Myös pediatrista eli lapsuusiän Charcot–Marie–Toothin tautia esiintyy.Tremor in Charcot-Marie-Tooth disease: No evidence of cerebellar dysfunction ScienceDirect 2014, viitattu 23.7.2023 Charcot–Marie–Toothin tauti aiheuttaa lihasheikkoutta ja tunnon heikkenemistä, jotka alkavat yleensä alaraajoista ja yleensä etenevät vuosien mittaan yläraajoihin. Enimmäkseen hermovaurioita kehittyy juuri ääreishermostoon. Sairaus surkastuttaa lihaksia. Hitaasti etenevä kävelyvaikeus voi johtua Charcot–Marie–Toothin taudista; perinnöllinen spastinen parapareesi on kyseisen oireen kohdalla keskeinen erotusdiagnoosi. Charcot–Marie–Tooth-potilaille saattaa kehittyä lihaskontraktuuria ja jalkojen epämuodostumia, kuten vasaravarpaat ja kaarijalka (pes cavus). Muita taudin yhteydessä kuvattuja oireita ovat olleet väsymys ja vapina. Tyypillisesti sairaudella ei ole vaikutusta henkisiin toimintoihin eikä elinajanodotteeseen. Hoito on oireenmukainen, mutta yleensä liikkumisen apuvälineitä ei tarvita. Charcot–Marie–Toothin taudin vaikeusasteessa voi esiintyä huomattavaa vaihtelua. Oireita voivat vaikeuttaa muut sairaudet (kuten diabeettinen neuropatia) tai jotkin lääkkeet, kuten vinkristiini ja paklitakseli. Yleensä vaikeimmat Charcot–Marie–Toothin tautiin liittyvät ongelmat ilmenevät jaloissa ja kävelyssä. Hengitys-, nielemis- ja puhevaikeudet ovat mahdollisia, mikäli sairaus koskettaa raajojen lisäksi myös näitä toimintoja kontrolloivia lihaksia. Charcot–Marie–Toothin taudin oireet aiheuttavat tapaturma-alttiutta. Suomessa Charcot–Marie–Toothin taudin kaikkia päätyyppejä yhteensä esiintyy noin 40:llä henkilöllä 100 000:sta. Niistä yksin tyypin I tautimuotoa esiintyy Suomessa lähes 20:llä 100 000.sta. Sairaus on saanut nimeltä Jean-Martin Charcot'lta, Pierre Marielta ja Howard Henry Toothilta. Ensimmäisenä sairauden kuvasi vuonna 1884 Friedrich Schultze, mutta taudin klassiset kuvaukset julkaisivat vuonna 1886 Charcot ja Marie Ranskassa sekä Tooth Lontoossa.https://www.whonamedit.com/synd.cfm/30.html Charcot-Marie-Tooth disease] Whonamedit?, viitattu 23.7.2023 == Lähteet == Luokka:Lihassairaudet Luokka:Perinnölliset sairaudet
Miia Puolakka

Miia Puolakka (s. 11. tammikuuta 2000) on suomalainen pesäpalloilija. Puolakka edustaa Superpesiksessä pelaavaa Rauman Feraa. Hänen kasvattajaseuransa on Kokemäen Kova-Väki.https://www.pesistulokset.fi/pelaaja/8724#tab:1 Puolakka on pelannut Superpesistä myös Manse PP:ssa kaudella 2020. Tuolloin hän saavutti SM-hopean. https://www.pesis.fi/wp-content/uploads/2021/02/Puolakka-Miia.xlsx Puolakka valittiin naisten Itä-Länsi-otteluun vuonna 2023.https://www.superpesis.fi/uutiset/naisten-ita-lansi-valinnat-julki-arvo- ottelujoukkueet-uusiutuneet-rajusti-viime-vuodesta/ Hän pelaa ulkokentällä kakkoskopparina. https://www.pesistulokset.fi/ottelut/58904#lineup Puolakka on pelannut 63 Superpesiksen runkosarjan ottelua. Näissä otteluissa hän on lyönyt neljä kunnaria ja kuusi tavallista juoksua, tuonut 69 juoksua ja kerännyt 253 kärkilyöntipistettä. Puolakka on pelannut kuusi Superpesiksen ylempien pudotuspelien ottelua. Näissä otteluissa hän on lyönyt yhden kunnarin, tuonut neljä juoksua ja kerännyt 22 kärkilyöntipistettä. Tilastot päivitetty 23. heinäkuuta 2023. == Lähteet == Luokka:Suomalaiset pesäpalloilijat Luokka:Vuonna 2000 syntyneet Luokka:Elävät henkilöt
Kennedyn tauti

Kennedyn tauti eli spinobulbaarinen lihasatrofia on motoneuronitauti, joka vaurioittaa selkäytimen etusarven liikehermosoluja. Se johtuu X-kromosomin androgeenireseptorin (AR-geeni) toistojaksomutaatiosta; AR-geenissä on terveillä 10–36 CAG-toistojaksoa, Kennedyn taudista kärsivillä noin 40–62.Spinobulbaarinen lihasatrofia Lihastautiliitto, viitattu 23.7.2023 Yleisesti ottaen oireiden alkamisikä on sitä varhaisempi, mitä enemmän toistojaksoja on.Kennedyn tauti Aivosäätiö, viitattu 23.7.2023 Kennedyn taudin oireet alkavat tyypillisimmin 40–60 ikävuoden välillä. Oireet etenevät vähitellen vuosikymmenten kuluessa, eikä sairaudella ole elinikää merkittävästi lyhentävää vaikutusta. Tyypillisimpiä oireita ovat lihasnykäykset ja -krampit sekä hitaasti kehittyvä lihasheikkous. Taudin myöhemmissä vaiheissa myös suun, kielen ja nielun alueilla ilmenee lihasheikkoutta. Kennedyn tautiin usein yhdistettyjä ongelmia ovat olleet lisäksi vapina käsissä, diabetesalttius, gynekomastia ja alentunut hedelmällisyys. Tunnetaan monia tapauksia, joissa vapina on ollut jopa ensimmäinen oire, joka on ilmaantunut 30–40 vuoden iässä alaraajapainotteisen lihasheikkouden ilmaantuessa vasta 40–50-vuotiaana. Koska Kennedyn taudilla on X-kromosomaalinen periytymistapa, naiset kantavat sen aiheuttavaa mutaatiota yleensä oireettomina. Harvinaisina naisillakin kuitenkin saattaa esiintyä vähäisiä oireita, kuten lihaskramppeja ja vapinaa. Kennedyn tauti on krooninen eikä parannuskeinoa ole. Fysioterapia ja liikkumisen tuki ovat hyödyllisiä ainakin pidemmälle edenneestä taudista kärsivillä potilailla. Nielemisongelmien takia saatetaan tarvita puheterapeutin arvio, mutta gastrostooman asennukselle on harvoin tarvetta. Jos Kennedyn taudissa kehittyy diabetes, hoidetaan se kuten muillakin diabeetikoilla. Sairauden esiintyvyyden tarkka määrittely on haastavaa, sillä kliinisessä kuvassa on merkittävää vaihtelua. Esiintyvyydeksi on kuitenkin arvioitu 1–2/100 000\. Joissain populaatioissa, kuten alkuperäiskansoista polveutuvilla länsikanadalaisilla, on todettu perustajavaikutusten takia huomattavasti korkeampia esiintyvyyksiä.Highly Elevated Prevalence of Spinobulbar Muscular Atrophy in Indigenous Communities in Canada Due to a Founder Effect National Library of Medicine 7.7.2021, viitattu 23.7.2023 Suomessa Kennedyn tauti on mahdollisesti tavallista yleisempi länsirannikon ruotsinkielisillä alueilla. == Lähteet == Luokka:Lihassairaudet Luokka:Perinnölliset sairaudet
Tom Kristensson

Tom Kristensson (s. 30. huhtikuuta 1991) on ruotsalainen ralliautoilija. Kristensson on vuoden 2020 JWRC-sarjan mestari. Hän voitti vuoden 2022 European Rally Trophy -sarjan sekä vuoden 2017 ADAC Opel Rallye Cup -sarjan mestaruuden. == Lähteet == Luokka:Ruotsalaiset ralliautoilijat Luokka:Rallin nuorten maailmanmestarit Luokka:Vuonna 1991 syntyneet Luokka:Elävät henkilöt
Jarkko Miettinen (ralliautoilija)

Jarkko Miettinen (s. 30. kesäkuuta 1978) on suomalainen ralliautoilija. Hän on vuoden 2008 Romanian sarjan mestari ja hän on ajanut IRC-sarjassa. == Lähteet == Luokka:Suomalaiset ralliautoilijat Luokka:Vuonna 1978 syntyneet Luokka:Elävät henkilöt
Äänielokuva

Äänielokuva on elokuva, jossa ääni on synkronoitu tai teknisesti yhdistetty kuvaan. Nykyisin kaikki elokuvat ovat yleensä äänielokuvia vanhempi elokuvien laji oli mykkäelokuva. Ensimmäinen tunnettu julkinen projisoitujen äänielokuvien näytös järjestettiin Pariisissa vuonna 1900, mutta kului vuosikymmeniä ennen kuin äänielokuvat tulivat kaupallisesti käytännöllisiksi. Luotettavaa synkronointia oli vaikea saavuttaa varhaisilla järjestelmillä, joissa ääni tallennettin äänilevyille tai sylintereille. Lisäksi äänenvahvistuksen ja tallennuksen laatu olivat riittämättömiä. Sitten keksittiin liittää äänitallenne suoraan filminauhaan. Ensimmäinen kaupallinen äänielokuvanäytös tällä tekniikalla järjestettiin vuonna 1923. Ennen kuin äänielokuva oli teknisessti toimiva, elokuvanäytöksissä soitettiin musiikkia uruilla tai pianolla. Ensimmäiset askeleet äänielokuvan kaupallistamisessa otettiin 1920-luvun puolivälissä ja loppupuolella. Aluksi synkronoitua dialogia sisältävät äänielokuvat, olivat yksinomaan lyhytelokuvia. Varhaisimmat pitkät elokuvat, joissa oli tallennettu ääni, sisälsivät vain musiikkia ja tehosteita. Ensimmäinen elokuva, jossa oli synkronoitua puhetta (vaikka vain rajoitetusti) oli The Jazz Singer, joka sai ensi-iltansa 1927. Tämä suuri hitti tehtiin Vitaphone-tekniikalla jossa ääni talletettiin levyille. Äänien tallentamisest filmin laitaan tulisi kuitenkin pian puhe- elokuvien standardi. 1930-luvun alussa puhe-elokuvat oli maailmanlaajuinen ilmiö. Yhdysvalloissa ne auttoivat varmistamaan Hollywoodin aseman yhtenä maailman johtavista kulttuurisista/kaupallisista keskuksista. Euroopassa (ja vähäisemmässä määrin muualla) monet elokuvantekijät ja kriitikot suhtautuivat uuteen kehitykseen epäluuloisesti, koska he pelkäsivät, että vuoropuheluun keskittyminen vahingoittaisi mykkäelokuvan ainutlaatuisia esteettisiä ominaisuuksia. Japanissa, jossa suosittu elokuvaperinne integroi mykkäelokuvan ja live-laulun, benshi-puhe-elokuvat juurtuivat hitaasti. Sitä vastoin Intiassa ääni oli muutostekijä, joka johti maan elokuvateollisuuden nopeaan laajentumiseen. == Lähteet == == Aiheesta muualla == * Ensimmäinen äänielokuva Suomessa, Aamulehti, 22.09.1929, nro 259, s. 17, Kansalliskirjaston digitaaliset aineistot Luokka:Elokuvaan liittyvät käsitteet Luokka:Elokuvan historia
Oscarsborg

Oscarsborg on Norjassa Frognin kunnassa sijaitseva linnoitus. Se rakennettiin vuosina 1845–1855 Oslonvuonon Drøbakinsalmeen pääkaupungin suojaksi. Huhtikuussa 1940 linnoituksen tykit upottivat saksalaisen Blücher-risteilijän, mikä viivästytti Oslon valtausta niin, että valtionjohto ehdittiin evakuoida maasta. Oscarsborg toimii nykyisin museona ja virkistysalueena. ==Lähteet== ==Aiheesta muualla== Luokka:Norjan linnoitukset Luokka:Frogn